# Cilj

Cilj ove radne upute je definirati uvjete boravka u studentskom domu tijekom pandemije COVID-19

# Područje primjene

Radna uputa primjenjuje se procesu „Upravljanje krizom COVID-19“.

# Primjena

U prostoru studentskog doma vrijede sve aktualne epidemiološke mjere i upute, a posebno je potrebno obratiti pažnju na:

* + Nošenje zaštitne maske
  + Odgovorno ponašanje
  + Održavanje razmaka
  + Pojačanu osobnu higijenu:
    - izbjegavati dodirivanje rukama usta, nosa, očiju i lica,
    - redovito i pravilno (najmanje 20 sekundi) prati ruke tekućom vodom i sapunom ili dezinficirati (prednost se daje pranju ruku vodom i sapunom). Za pranje ruku treba koristiti tekuću vodu i sapun.
    - kod pranja ruku pridržavajte se uputa za pravilno pranje ruku (ove upute je potrebno izvjesiti na vidljivo mjesto u svakom sanitarnom čvoru): https://www.hzjz.hr/wpcontent/uploads/2020/03/Pranje\_ruku\_.pdf.
    - nakon pranja ruku sapunom i vodom, za sušenje ruku neophodno je koristiti papirnate ručnike za jednokratnu upotrebu koje nakon korištenja treba baciti u koš za otpad s poklopcem,
    - kod kašljanja i kihanja prekrivaju se usta i nos unutrašnjom stranom lakta ili papirnatom maramicom koju poslije treba baciti u koš za otpad s poklopcem te oprati ruke,
    - pri kašljanju i kihanju treba okrenuti lice od drugih osoba,
    - izbjegavati dijeljenje obroka, čaša, šalica, posuđa, pribora za jelo, higijenskih potrepština i školskog pribora s drugim osobama.

Posebnu pažnju stanari Studentskog doma trebaju obratiti na dezinfekciju, higijenu i provjetravanje soba u kojima borave, kao i kupaonica, posebno u slučaju gdje jednu kupaonicu dijele dvije sobe.

## Ulazak u prostor te izlazak iz prostora studentskog doma

Prilikom ulaska u prostor te izlaska iz prostora studentskog doma, studenti i zaposlenici trebaju postupati sukladno sljedećim naputcima:

* Studenti i zaposlenici dužni su izmjeriti tjelesnu temperaturu prije dolaska u Studentski dom te o tome voditi dnevne zabilješke.
* Prilikom ulaska u prostor Studentskog doma potrebno je održavati razmak od 1.5 m.
* Prilikom ulaska obvezna je dezinfekcija ruku i mjerenje tjelesne temperature (samo za posjetitelje). Zabranjen je ulazak osobama koje imaju povišenu tjelesnu temperaturu (37.2 ili više na beskontaktnom toplomjeru). Evidentiraju se samo slučajevi povišene tjelesne temperature. Normalno izmjerene vrijednosti nije nužno evidentirati.
* Obvezno je korištenje zaštitne maske tijekom boravka u zajedničkim prostorima Studenskog doma (hodnici i sl.).
* Dnevni boravak i informatička učionica do daljnjeg su zaključani i izvan upotrebe.
* Ulazak u prostor Studenskog doma nije dozvoljen pripadnicima rizičnih skupina kao i osobama koji imaju simptome koji mogu upućivati na zarazu COVID-19.
* Prilikom izlaska iz prostora Studenskog doma također je nužno držati razmak.

## Pojava simptoma koji mogu upućivati na zarazu COVID-19

Stanari studentskog doma trebaju voditi brigu o pojavi simptoma koji mogu upućivati na COVID-19. Simptomi COVID-19 su:

• povišena tjelesna temperatura

• respiratorni simptomi (kašalj, poteškoće u disanju, grlobolja)

• poremećaj osjeta njuha i okusa

• povraćanje

• proljev

Prva pojava nekog od simptoma ne treba biti razlog za uznemirenost, niti okidač za istovremeno pokretanje ove procedure. Međutim, nakon prve pojave nekog od simptoma, student bi trebao pratiti situaciju, tj. hoće li se u sljedećih nekoliko sati simptomi razviti, odnosno pogoršati. Tijekom tog perioda, preporuča se izbjegavanje kontakta s drugim osobama.

Kako bi mogao pratiti simptome, student je dužan u sobi imati toplomjer.

U slučaju da student tijekom boravka u studentskom domu razvije navedene simptome bolesti, potrebno je slijediti sljedeće korake:

• student o razvijanju simptoma treba odmah obavijestiti voditelja Centra za studentski standard (Josip Knežević) ili noćnog pazitelja, koji će u tom slučaju odmah kontaktirati voditelja Centra te preuzeti sve njegove obveze po ovoj radnoj proceduri do njegova dolaska.

• student i cimer odmah obavještavaju roditelja ili drugu punoljetnu osobu iz istog kućanstva ili osobu koju su naveli u ugovoru da dođe po njih i odvedu ih kući.

## Kontakti u slučaju pojave i pogoršanja simptoma povezanih s COVID-19

|  |  |
| --- | --- |
| **KONTAKT OSOBE** | **BROJEVI MOBITELA** |
| Josip Knežević, voditelj Centra za studentski standard/ noćni pazitelj | 097 620 1686 |

# Referentni dokumenti i obrasci